Érték neve:Benei Péter pipakészítő népi iparművész munkásságaKategória: kulturális örökségFellelhetősége: EbesÉrtéktár neve:Ebes Települési ÉrtéktárHajdú-Bihar Megyei Értéktár Benei Péter 1946-ban Berettyóújfaluban született. Egerben járt gimnáziumba, ahol az asztalos ipari alaptevékenységet is megtanulta. Az élet aztán műszaki pályára irányította, de a fa szépsége és megmunkálása mindig érdekelte. 1996-ban betegség miatt nyugállományba került. Az igen súlyos, hosszantartó betegségből való felépülése ideje alatt gyakran felidézte nagyapja emlékét, aki asztalosmester volt, de kedvtelésből sok fapipát készített barátok, ismerősök és saját maga részére. Ezekből a pipákból néhány darab és a szerszámok egy része még megmaradt a családban. Benei Péter így megpróbálkozott egy-két pipát faragni saját részre. Mivel a család és barátok körében nagy tetszést aratott, így egyre többet készített. Megmutatta néprajzos ismerőseinek, s ők is nagyon bíztatták, hogy faragja ezeket a múltból visszaidézett tárgyakat. A budapesti NESZ (Népművészeti Egyesületek Szövetsége) rendszeresen zsűrizi munkáit, 2009-ben népi iparművész címet kapott. Benei Péter pipái nem a dohányzásról szólnak – hiszen ő maga sohasem dohányzott soha – hanem a fa megmunkálásáról, a formagazdagságról. Feladatának érzi e hagyomány megőrzését: igyekszik feléleszteni ezt a rég elfeledett szép mesterséget, az általa készített pipákban újra él a múlt. Benei Péter fapipái